
           Община Момчилград
           Област  КърджалИ

                             Момчилград 6800, ул. „26-ти декември” № 12, тел. 03631/78-41, факс 03631/78-49, е-mail: obshtina@momchilgrad.bg

Изх.№  ........................................ /………..……… 2025 г.
ДО
ЗАСЕДАНИЕТО НА 
ОБЩИНСКИ СЪВЕТ

ГР. МОМЧИЛГРАД
ДОКЛАДНА ЗАПИСКА
ОТ ИЛКНУР КЯЗИМ – КМЕТ НА ОБЩИНА МОМЧИЛГРАД

Относно: Кандидатстване на Община Момчилград с проектно предложение по кампания 2025 на проект „Красива България” 
УВАЖАЕМИ  ГОСПОДИН  ПРЕДСЕДАТЕЛ,

            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Публикувана е обява за кампания 2025 на проект „Красива България”, която е част от програмата на Министерството на труда и социалната политика за намаляване на безработицата и стимулиране на заетостта в страната и всяка година се финансира от програмния бюджет на Националния план за действие по заетостта.
Мерките, по които може да се кандидатства по време на кампанията са пет:

– мярка М01 „Подобряване на обществената среда в населените места”;
– мярка М02 „Подобряване на социалната инфраструктура”;

– мярка М02-01 „Подобряване на социалните услуги за резидентна грижа и осигуряване на подслон”;

– мярка М02-03 „Подобряване на образователната инфраструктура в   професионалните гимназии предоставящи дуална система на обучение и/или защитени от държавата специалности от професии”;

– мярка М01-01 „Осигуряване на достъпна среда на обществени сгради”.
Допустими кандидати по мярка М01 „Подобряване на обществената среда в населените места” са общините и областните управители, държавните институции и контролните органи, които са собственици на обектите, включени в проектните предложения, или са с делегирани права за тяхното стопанисване и управление.
Допустими проектни предложения по мярка М01:

- строително-монтажни/ремонтни работи (СМР/СРР) в сгради или самостоятелни обекти в тях, или ново строителство, които са за обществено обслужване в областта на администрацията, културата и изкуствата, спорта и социалния туризъм;

- СМР/СРР в обекти за обществено обслужване в областта на администрацията, културата и изкуствата, спорта и социалния туризъм, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.
Финансовата рамка на проектно предложение по мярка М01 e както следва:

1.1. Общ бюджет – от 100 000 до 500 000 лв. с ДДС;

1.2. Съфинансиране от кандидата – най-малко 50% от общия бюджет; 

1.3. Финансиране от ПКБ при обекти:

- без обучение – най-много 130 000 лв. с ДДС от общия бюджет;

- с обучение – най-много 170 000 лв. с ДДС от общия бюджет.
Във връзка с това Община Момчилград възнамерява да кандидатства с проектно предложение: „Обновяване на площадно пространство в УПИ VIII, КВ. 19 по ПУП на с. Нановица“. 
Предвид гореизложеното, и на основание чл. 21, ал. 1, т. 8 и т. 23 и ал. 2 от ЗМСМА и чл.8, ал.1 от Закона за общинската собственост, предлагам Общински съвет Момчилград  да приеме следното:

ПРОЕКТО РЕШЕНИЕ:
Общински съвет – Момчилград приема:
1. Дава съгласие за кандидатстване по кампания 2025 на проект „Красива България” мярка М01 „Подобряване на обществената среда в населените места” с проектно предложение: „Обновяване на площадно пространство в УПИ VIII, КВ. 19 по ПУП на с. Нановица“. Предназначението на сградата няма да се променя за срок от 5 години след приключване на дейностите по проекта.
2. При реализирането на проектното предложение ще бъде осигурен финансов ресурс в размер на минимум 54% /петдесет и четири процента/ от общата стойност на проектното предложение като съфинансиране от страна на Община Момчилград.
3. Възлага на кмета на Община Момчилград да подготви необходимите документи за кандидатстване.
С уважение,

ИЛКНУР КЯЗИМ
Кмет на Община Момчилград

Съгласували:






инж.Алие Ибрахим




…………
дата: …………

Заместник-кмет

инж. Севдалин Огнянов



…………
дата: …………

Директор на дирекция УТКРЕПП
Нефизе Салиф





…………
дата: …………

Началник отдел ЕПП 
Изготвил:






Ажда Юсеин





…………
дата: …………

